open-index/open-wikipedia-markdown huggingface dataset:
RealD 3D

მინი|250პქ|RealD-ის სათავლა
**RealD 3D** — სტერეოსკოპური ციფრული კინოფილმების პროექციის ტექნოლოგია, რომელსაც ქმნის და ყიდის კომპანია RealD. 

IMAX 3D-ისგან გასხვავებით, RealD არ მოითხოვს ორ კინოპროექტორს. დღესდღეობით ეს არის კინოთეატრებში 3D ფილმების საყურებლად ყველაზე გავრცელებული ტექნოლოგია.

## რესურსები ინტერნეტში
* 

## სქოლიო
კატეგორია:კინო და ვიდეო ტექნოლოგია
კატეგორია:3D გამოსახულება
კატეგორია:3D კინო
ჰარალდ ცეხი

**ჰარალდ ცეხი** (; დ. 25 თებერვალი, 1969) — ლიხტენშტაინელი ფეხბურთელი, მცველი.

## სანაკრებო კარიერა
ცეხი იყო ლიხტენშტაინის ეროვნული საფეხბურთო ნაკრების წევრი 1991–2003 წლებში, ამ პერიოდში ნაკრებში 40 შეხვედრა ჩაატარა.

**სანაკრებო გოლები:**

## მიღწევები
**ინდივიდუალური:**
* ლიხტენშტაინის წლის ფეხბურთელი: 1995–96.

## სქოლიო 
კატეგორია:დაბადებული 25 იანვარი
კატეგორია:დაბადებული 1969
კატეგორია:ლიხტენშტაინელი ფეხბურთელები
კატეგორია:ვადუცის ფეხბურთელები
კატეგორია:ეშენ-მაურენის ფეხბურთელები
კატეგორია:ბალცერსის ფეხბურთელები
კატეგორია:ლიხტენშტაინის ნაკრების ფეხბურთელები
კატეგორია:ცოცხალი ადამიანები
პიტერ ტაბიჩი

**პიტერ ტაბიჩი** (; დ. 1982, ნიამირის ოლქი, ნიანზის პროვინცია, კენია) — კენიელი მათემატიკისა და ფიზიკის მასწავლებელი, მასწავლებლის გლობალური ჯილდოს 2019 წლის გამარჯვებული. ასწავლის სოფელ პვანის კერიკოს სკოლაში, კენიის ცენტრისგან მოშორებულ ღარიბ რეგიონში, სადაც გვალვა და შიმშილობა ჩვეული მოვლენაა. არის ფრანცისკანელთა რელიგიური ორდენის წევრი.

## ბიოგრაფია 
პიტერ ტაბიჩი დაიბადა კენიის სოფელში. მან აღნიშნა რომ მასწავლებლობა შთააგონა საკუთარმა ოჯახმა. მან თავისი პედაგოგიური საქმიანობა დაიწყო კერძო სკოლაში. ის თავისი ყოველთვიური შემოსავლის 80 % ღარიბების დასახმარებლად ხარჯავს, დასვენების დღეებში კი დამატებით გაკვეთილებს უტარებს ბავშვებს.

პიტერმა სკოლაში შექმნა ტალანტებისა და სამეცნიერო კლუბები, რომლებიც მიზანიც მოსწავლეების კვლევით პროექტებში ჩაბმა და მეცნიერებით დაინტერესებაა. კენიის სამეცნიერო-ტექნიკურ ბაზრობაზე პიტერის მოსწავლეებმა წარადგინეს მათ მიერ შექმნილი მოწყობილობა, რომლის საშუალებითაც სმენა და მხედველობადაქვეითებულ ადამიანებს საშუალება ეძლევათ გაზომონ საგნები. პიტერის მოსწავლეებმა მიიღეს ჯილდო ქიმიკოსთა სამეფო საზოგადოებიდან, მას შემდეგ, რაც გამოიყენეს ადგილობრივი მცენარე ელექტროენერგიის მისაღებად. პიტერის სკოლის მათემატიკოსთა გუნდი მონაწილეობს საერთაშორისო სამეცნიერო-ტექნიკურ გამოფენაში, რომელიც 2019 წელს, არიზონაში იმართება. პიტერ ტაბიჩს ჯილდო გადასცა ჰიუ ჯეკმენმა და მიულოცა ქვეყნის პრეზიდენტმა უჰურუ კენიატამ.

## სქოლიო
კატეგორია:დაბადებული 1982
კატეგორია:კენიელი მასწავლებლები
კატეგორია:მასწავლებლის გლობალური ჯილდოს გამარჯვებულები
კატეგორია:ცოცხალი ადამიანები
კენეთ ბრანა

**სერ კენეთ ჩარლზ ბრანა** (; ; დ. 10 დეკემბერი, 1960) — ჩრდილოეთ ირლანდიელი მსახიობი, რეჟისორი, პროდიუსერი და სცენარისტი. 2015 წლიდან დრამატული ხელოვნების სამეფო აკადემიის პრეზიდენტი.
 
გადაღებული აქვს უილიამ შექსპირის ნაწარმოებების რამდენიმე კინოადაპტაცია: „ჰენრი V (1989) (რისთვისაც მიიღო ოსკარის ორი ნომინაცია), „აურზაური არაფრის გამო“ (1993), „ოტელო“ (1995), „ჰამლეტი“ (1996) (რისთვისაც მიიღო ოსკარის ნომინაცია საუკეთესო ადაპტირებული სცენარისთვის) „ამაო გარჯა სიყვარულისას“ (2000), „ისე როგორც შენ გიყვარს“ (2006).  აგრეთვე რეჟისორია ფილმებისა: „გედის სიმღერა“ (1992), „მერი შელის ფრანკენშტეინი“ (1994), „მაგიური ფლეიტა“ (2006), „გამომძიებელი“ (2007), „თორი“ (2011), „ჯეკ რაიანი: ქაოსის თეორია“ (2014), „კონკია“ (2015), „მკვლელობა აღმოსავლეთ ექსპრესში“ (2017).

როგორც მსახიობი მონაწილეობდა სხვადასხვა ფილმებსა და ტელესერიალებში: „ომის ფორტუნა“ (1987), „პოპულარობა“ (1998), „ველური, ველური დასავლეთი“ (1999), „შეთქმულება (2001), „გზა ელდორადოსაკენ“ (2000), „ჰარი პოტერი და საიდუმლო ოთახი“ (2002), „სითბოს სათავეები“ (2005), „ვალკირია (2008), „როკ–ტალღა“ (2009), „ვალანდერი“ (2008–2016), „ერთი კვირა მერლინთან“ (2011) და „დიუნკერკი“ (2017).

არის ემის და BAFTA-ს ლაურეატი (სამი ნომინაციიდან), ოქროს გლობუსის და აკადემიის ჯილდოს ხუთ-ხუთ გზის ნომინანტი. 2012 წლის 9 ნოემბერს მიენიჭა რაინდი-ბაკალავრის წოდება.

## ლიტერატურა
* Kenneth Branagh (1990) *Beginning*, London: Chatto and Windus, ; New York: W. W. Norton & Co, .
* Ian Shuttleworth (1994) *Ken & Em*, London: Headline. .
* Mark White (2005) *Kenneth Branagh*, London: Faber and Faber. .

## რესურსები ინტერნეტში
* 
* კენეთ ბრანას ბიოგრაფია საიტზე Tiscali film section
* ინტერვიუ კენეთ ბრანასთან (1996)
* Branagh Collection at Queen's University, Belfast
* Renaissance Theatre Company Archive, Shakespeare Institute, University of Birmingham

## სქოლიო
კატეგორია:დაბადებული 1960
კატეგორია:დაბადებული 10 დეკემბერი
კატეგორია:ბრიტანელი მსახიობები
კატეგორია:ბრიტანელი ტელემსახიობები
კატეგორია:XX საუკუნის მსახიობები
კატეგორია:XXI საუკუნის მსახიობები
კატეგორია:ბრიტანელი კინორეჟისორები
კატეგორია:ბრიტანელი სცენარისტები
კატეგორია:ბრიტანელი პროდიუსერები
კატეგორია:BAFTA-ს გამარჯვებულები (პიროვნებები)
კატეგორია:ემის ჯილდოს მფლობელები
კატეგორია:მსახიობები ანბანის მიხედვით
კატეგორია:ცოცხალი ადამიანები
ბეკეკა შონი

**„ბეკეკა შონი“** () — ბრიტანული თოჯინების ანიმაციური სერიალი. მთავარი გმირია ცხვარი შონი, რომელიც თავისი ფარის მეთაურია. მოქმედება ხდება პატარა ფერმის გარშემო. სერიალი წარმოადგენს უოლესი და გრომიტის ფილმ „თავის გადაპარსვის“ (1995) სპინ-ოფს.

პირველი სერიის პრემიერა ბრიტანეთში 2007 წლის მარტში შედგა და გლობალურად ფართოდ გავრცელდა 180 ქვეყანაში. სულ მოიცავს 150 ცალ 7-წუთიან ეპიზოდს.

სერიალს გააჩნია თავისი სპინ-ოფი, „ტიმის დრო“, სადაც გრძელდება შონის პატარა ბიძაშვილის თავგადასავალი; გათვლილია უფრო პატარა მაყურებელისათვის. სრულმეტრაჟიანი ფილმი, სახელად ბეკეკა შონის ფილმი გამოვიდა 2015 წელს. დაგეგმილია ფილმის, სახელად „ბეკეკა შონის ფილმი: ფერმაგედონი“ გამოსვლა გვიან 2019 წელს. 30-წუთიანი სატელევიზიო ფილმი „ბეკეკა შონი: ფერმერის ლამები“ 2015 წლის სპეციალურ საშობაო გამოშვებად გამოვიდა.

## რესურსები ინტერნეტში 
*Official website
*Aardman Animation official website
*BBC Press release (animation series)
*
*
*
*

## სქოლიო 
კატეგორია:2000-იანი წლების ბრიტანული საბავშვო ტელესერიალები
კატეგორია:2010-იანი წლების ბრიტანული საბავშვო ტელესერიალები
კატეგორია:2000-იანი წლების ბრიტანული ანიმაციური ტელესერიალები
კატეგორია:2010-იანი წლების ბრიტანული ანიმაციური ტელესერიალები
კატეგორია:2007 წელს დაწყებული ბრიტანული ტელესერიალები
კატეგორია:2016 წელს დასრულებული ბრიტანული ტელესერიალები
კატეგორია:BBC-ის საბავშვო ტელესერიალები
კატეგორია:ბრიტანული საბავშვო ანიმაციური ტელესერიალები
კატეგორია:პლასტილინის ანიმაციის ტელესერიალები
კატეგორია:გამოგონილი ცხვრები
კატეგორია:საბავშვო კომედიური სერიალები
კატეგორია:საბავშვო ფენტეზი სერიალები
კატეგორია:უოლესი და გრომიტი
კატეგორია:Aardman Animations-ის ტელესერიალები
კატეგორია:Lionsgate Television-ის ტელესერიალები
კატეგორია:გამოგონილი პერსონაჟები, რომლებიც სპინ-ოფებში პროტოგონისტები გახდნენ
ოთარ კახიძე

**ოთარ (ოთო) კახიძე** (დ. 7 ივლისი, 1983) — ქართველი პოლიტიკოსი და იურისტი.

## ბიოგრაფია
ოთარ კახიძე დაიბადა 1983 წლის 7 ივლისს. განათლება მიიღო თბილისის სახელმწიფო უნივერსიტეტში, დაამთავრა იურიდიული ფაკულტეტი. 2005-2009 წლებში იყო „საიას“ პროექტის ასისტენტი და საპარლამენტო მდივანი. 2009-2012 წლებში იყო საქართველოს იუსტიციის სამინისტროს სამართალშემოქმედების დეპარტამენტის უფროსის მოადგილე, ამ პერიოდში იგი იყო ანალიტიკური დეპარტამენტის უფროსი და საქართველოს იუსტიციის მინისტრის მოადგილე. 2013 წელს ლექციებს კითხულობდა „თბილისის თავისუფალ უნივერსიტეტში“. 2013-2016 წლებში იყო კომპანია „ბიჯიაი ლეგალის“ დირექტორი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა“.  2016-2017 წლებში „ნაციონალური მოძრაობის“, ხოლო 2017-2020 წლებში „ევროპული საქართველოს“ მანდატით.

## რესურსები ინტერნეტში
კატეგორია:დაბადებული 7 ივლისი
კატეგორია:დაბადებული 1983
კატეგორია:ქართველი იურისტები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
სკოტ ლინჩი

**სკოტ ლინჩი** (; დ. 2 აპრილი, 1978, სენტ-პოლი, მინესოტა) — ამერიკელი ფენტეზის ჟანრში მოღვაწე მწერალი. 

სკოტის შემოქმედებას მიეკუთვნება რომანების სერია „ჯენლტმენი-ნაბიჭვრები“. სერიის პირველი რომანი „ლოკი ლამორის ტყუილები“ შეიძინა წიგნების გამომცემელმა კომპანია „Orion Books“-მა 2004 წლის აგვისტოში და გამოქვეყნდა 2006 წლის ივნისში, ხოლო 2007 წელს წიგნი გახდა ფენტეზის მსოფლიო პრემიის ფინალისტი. სერიის მომდევნო ორი წიგნი, „წითელი ზღვა წითელი ცის ქვეშ“ და „ქურდების რესპუბლიკა“ გამოქვეყნდა 2007 და 2013 წლებში. 

2008 და 2009 წლებში ლინჩი ნომინირებული იყო ჯონ კემპბელის პრემიაზე.

ლინჩი ცხოვრობს ნიუ-რიჩმონდში, უისკონსინში. არის მოხალისე მეხანძრე, სერტიფიცირებული მინესოტასა და უისკონსინში.

ლინჩმა იქორწინა მწერალ ელისაბედ ბეარზე 2012 წლის სექტემბერში.

## შემოქმედება
*;ჯენლტმენი-ნაბიჭვრები
**„ლოკი ლამორას ტყუილები“ (2006)
**„წითელი ზღვა წითელი ცის ქვეშ“ (2007)
**„ქურდების რესპუბლიკა“ (2013)
*„რკინის ქვიშის დედოფალი“

## რესურსები ინტერნეტში
*
*
*სკოტ ლინჩი — კონგრესის ბიბლიოთეკა
*Reviews at Fantasy Literature

## სქოლიო
კატეგორია:დაბადებული 2 აპრილი
კატეგორია:დაბადებული 1978
კატეგორია:ამერიკელი მწერლები
კატეგორია:XXI საუკუნის ამერიკელი რომანისტები
კატეგორია:ამერიკელი ათეისტები
კატეგორია:ამერიკელი რომანისტები
კატეგორია:XXI საუკუნის ამერიკელი მწერლები
კატეგორია:მწერლები ანბანის მიხედვით
კატეგორია:ცოცხალი ადამიანები
ორლეანისტები

**ორლეანისტები** — ფრანგი მონარქისტები, საფრანგეთის სამეფო სახლის ორლეანის შტოს მომხრეები. 1830 წლის ივლისის რევოლუციის დროს მათ გაამეფეს ლუი-ფილიპე ორლეანელი. 1830-1848 წლებში ორლეანებმა საფრანგეთი დაიკავეს. გამოხატავდნენ ფინანსური არსიტოკრატიის ინტერესს. 1848 წლის რევოლუციის შემდეგ მოქმედებდნენ ლეგიტიმისტებთან ერთად და ხელი შეუწყვეს მეორე იმპერიის დამყარებას.  1871 წელს ორლეანისტები მონაწილეობდნენ პარიზის კომუნის ჩახშობაში.

## ლიტერატურა 
*კელაპტრიშვილი ო., აბსანაძე თ., მსოფლიო სამეფო დინასტიები, ლექსიკონი, თბ., 2019, გვ. 172

კატეგორია:საფრანგეთის ისტორია
კატეგორია:პოლიტიკური პარტიები ანბანის მიხედვით
ჟიბექ-ჟოლი (აყმოლის ოლქი)

**ჟიბექ-ჟოლი** (; 2007 წლამდე ***ალექსანდროვკა***,) — აული ყაზახეთში, აყმოლის ოლქის არშალის რაიონში. მდინარე იშიმის მარჯვენა ნაპირზე. ჟიბექ-ჟოლის სააულო ოკრუგის ცენტრი. მდებარეობს რაიონის ცენტრ არშალიდან დაახლ. 39 კმ-ით ჩრდილო-დასავლეთით. ატოკ კოდი — 113433100.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 2528 კაცს, რომლის 43% ეთნიკურად რუსი იყო, ხოლო 25% — გერმანელი.

1999 წელს აულში ცხოვრობდა 2487 ადამიანი (1269 მამაკაცი და 1218 ქალი). 2009 წლის აღწერის მონაცემებით, მისი მოსახლეობა 3873 ადამიანს შეადგენს (1906 მამაკაცი და 1967 ქალი).

## სქოლიო 
კატეგორია:არშალის რაიონის დასახლებული პუნქტები
ყოიქელდი

**ყოიქელდი** () — სოფელი ყაზახეთში, აყმოლის ოლქის არშალის რაიონში. მდინარე იშიმის მარცხენა ნაპირზე. შედის ვოლგოდონოვკის სასოფლო ოკრუგში. მდებარეობს რაიონის ცენტრ არშალიდან დაახლ. 33 კმ-ით ჩრდილო-დასავლეთით. ატოკ კოდი — 113441500.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 452 კაცს, საიდანაც ყველა ეთნიკურად ყაზახი იყო.

1999 წელს სოფელში ცხოვრობდა 375 ადამიანი (187 მამაკაცი და 188 ქალი). 2009 წლის აღწერის მონაცემებით, მისი მოსახლეობა 326 ადამიანს შეადგენს (163 მამაკაცი და 163 ქალი).

## სქოლიო 
კატეგორია:არშალის რაიონის დასახლებული პუნქტები
იჟევსკოე (აყმოლის ოლქი)

**იჟევსკოე** () — სოფელი ყაზახეთში, აყმოლის ოლქის არშალის რაიონში. მდინარე იშიმის მარცხენა ნაპირზე. იჟევსკოეს სასოფლო ოკრუგის ცენტრი. მდებარეობს რაიონის ცენტრ არშალიდან დაახლ. 6 კმ-ით ჩრდილო-დასავლეთით. ატოკ კოდი — 113443100.

## მოსახლეობა 
1989 წლის მოსახლეობის სრულიად საკავშირო აღწერის მიხედვით მოსახლეობის რაოდენობა შეადგენდა 2506 კაცს, რომლის 58% ეთნიკურად რუსი იყო.

1999 წელს სოფელში ცხოვრობდა 2175 ადამიანი (1045 მამაკაცი და 1130 ქალი). 2009 წლის აღწერის მონაცემებით, მისი მოსახლეობა 1912 ადამიანს შეადგენს (919 მამაკაცი და 993 ქალი).

## სქოლიო 
კატეგორია:არშალის რაიონის დასახლებული პუნქტები
ობრუჩევის ქედი

**ობრუჩევის ქედი**, *აკადემიკოს ობრუჩევის ქედი* — ქედი რუსეთის ფედერალურ სუბიექტ ტუვის რესპუბლიკაში, აღმოსავლეთ ტუვის მთიანეთის ცენტრალურ ნაწილში. სიგრძე დაახლოებით 250 კმ, სიმაღლე 2895 მ-მდე. შედგება გრანიტებით, კრისტალური ფიქლებითა და ქვიშაქვებით აგებული რამდენიმე მთაგრეხილისაგან. კალთებზე ტაიგაა, მწვერვალებზე — მთის ტუნდრა და ქვაყრილები. სახელი ეწოდა ვლადიმერ ობრუჩევის პატივსაცემად.

## ლიტერატურა 
კატეგორია:რუსეთის ქედები
აღმოსავლეთ ტუვის მთიანეთი

**აღმოსავლეთ ტუვის მთიანეთი** — მთიანეთი რუსეთში, ტუვის რესპუბლიკის აღმოსავლეთ ნაწილში. უმთავრესად მოქცეულია დიდი ენისეის (ბიიხემი) და პატარა ენისეის (კა-ხემი) შუამდინარეთში. შედგება რამდენიმე პატარა ქედისაგან (მ. შ. ობრუჩევის ქედი). საშუალო სიმაღლეა 1500–1600 მ, მაქსიმალური 2895 მ-მდე. ქედები ერთმანეთისაგან გამოყოფილია დადაბლებებითა და ღრმულებით. შეიმჩნევა ძველი გამყინვარების კვალი. აგებულია პალეოზოური ქანებით. კალთებზე ლარიქსის და კედრის ტაიგაა, თხემურ ნაწილში — მთის ტუნდრა.

## ლიტერატურა 
## სქოლიო 
კატეგორია:რუსეთის მთიანეთები
აღმოსავლეთ სახალინის მთები

**აღმოსავლეთ სახალინის მთები**, *აღმოსავლეთის ქედი* — მთები რუსეთში, კუნძულ სახალინის აღმოსავლეთ ნაწილში. სიგრძე 280 კმ, სიგანე 85 კმ-მდე. წარმოადგენს ნაოჭა-ლოდა მთათა სისტემას. მაქსიმალური სიმაღლე 1609 მ (ლოპოტინის მთა). მთები გასწვრივი და განივი ხეობებით ინტენსიურადაა დანაწევრებული. არის მოსწორებული ზედაპირები (ზღვის დონიდან 400–800 და 1100–1250 მ-ზე). აღმოსავლეთ მთისწინეთში ზღვიური ტერასებია. აგებულია პალეოზოური და მეზოზოური ინტრუზიული და ეფოზიური ქანებით. აღმოსავლეთ და სამხრეთ ნაწილში ზედაცარცული და ნეოგენური ზღვიური ნალექებია. სეისმურობა 6–7 ბალი. ჰავა ზღვის მუსონური, ზამთარში ცივია, ზაფხულში გრილი. იანვრის საშუალო ტემპერატურაა -14°C, აგვისტოსი 14–16°C. ნალექები 600–1000 მმ წელიწადში. გავრცელებულია ნაძვისა და სოჭის ტაიგა.

## ლიტერატურა 
კატეგორია:რუსეთის ქედები
აღმოსავლეთ კორეის მთები

**აღმოსავლეთ კორეის მთები** — მთათა სისტემა კორეის ნახევარკუნძულის აღმოსავლეთ ნაწილში. მოიცავს ტებექსანის ქედს მის ჩრდილოეთ ნაწილში მდებარე კიმგანსანის (ალმასის) მთებიანად, სობექსანის, ნორიონის, ჩხარიონის, კიონსანის ქედებს. მაქსიმალური სიმაღლე 1915 მ (მთა ჩირისანი). აღმოსავლეთ კორეის მთები ძლიერ დანაწევრებულია ღრმა ხეობებით. მთების ჩრდილოეთი ნაწილი (ტებექსანი) ჩინეთ-კორეის ბაქნის ფარგლებშია და წარმოადგენს ძველი კრისტალური ქანებით აგებულ ლოდა ქედების რთულ სისტემას, სამხრეთი ნაწილი მეზოზოური კირქვებით, ფიქლებითა და ქვიშაქვებით აგებული სტრუქტურებია. ჰავა მუსონურია, ჩრდილოეთში — ზომიერი, სამხრეთში — სუბტროპიკული. დამახასიათებელია ფართოფოთლოვანი (ჩრდილოეთში) და მარადმწვანე (სამხრეთში), უფრო ზევით — წიწვოვანი ტყეები (ფიჭვი, ლარიქსი, ნაძვი).

## ლიტერატურა 
კატეგორია:ჩრდილოეთ კორეის ქედები
კატეგორია:სამხრეთ კორეის ქედები
გოგი მეშველიანი

**გოგი მეშველიანი** (დ. 30 ნოემბერი, 1971) — ქართველი პოლიტიკოსი და ფინანსისტი. საქართველოს 2 მოწვევის (2016, 2020) პარლამენტის წევრი.

## ბიოგრაფია
გოგი მეშველიანი დაიბადა 1971 წლის 30 ნოემბერს. 1995 წელს დაამთავრა თბილისის სახელმწიფო უნივერსიტეტის ფინანსებისა და კრედიტების ფაკულტეტი.

1991-1994 წლებში იგი იყო საქართველოს რესპუბლიკის გვარდიის ოფიცერი, 1994-1995 წლებში კი საქართველოს ახალგაზრდობის საქმეთა სახელმწიფო დეპარტამენტის რწმუნებული. 1995-1996 წლებში საქართველოს პარლამენტის ერთ-ერთი წევრის ბიუროს უფროსი. 1996-1997 წლებში იგი იყო ბოლნისის რაიონის გამგეობის ეკონომიკური სამსახურის უფროსის მოადგილე. 1997-2001 წლებში იკავებდა სახელმწიფო საგადასახადო ინსპექციის უფროსის თანამდებობას. 2001-2003 წლებში იყო საქართველოს შემოსავლების სამინისტროს მარნეულის ზონალური საგადასახადო ინსპექციის უფროსი. 2005-2014 წლებში იკავებდა გაეროს ლტოლვილთა საქმეების უმაღლესი კომისარიატისა და საქართველოს ლტოლვილთა და განსახლების სამინისტროს ერთობლივი პროექტის კოორდინატორის თანამდებობას. 2014-2016 წლებში იყო ბოლნისის მუნიციპალიტეტის გამგებელი, 2016-2020 წლებში იყო საქართველოს მე-9 მოწვევის პარლამენტის წევრი (ბოლნისის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. ფრაქციის „ქართული ოცნება — რეგიონების განვითარებისთვის“ თავმჯდომარის მოადგილე. მაჟორიტარულ არჩევნებში ხმათა 52,12% მიიღო (11 066 ხმა).

2020 წლიდან არის საქართველოს მე-10 მოწვევის პარლამენტის წევრი (ბოლნისის, დმანისის, წალკისა და თეთრიწყაროს მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. მხარი დაუჭირა კანონპროექტს „უცხოური გავლენის გამჭვირვალობის შესახებ“.

## რესურსები ინტერნეტში
* გოგი მეშველიანი  — ქართული ოცნების საიტი

## სქოლიო
კატეგორია:დაბადებული 30 ნოემბერი
კატეგორია:დაბადებული 1971
კატეგორია:ქართველი ფინანსისტები
კატეგორია:საქართველოს IX მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს X მოწვევის პარლამენტის წევრები
კატეგორია:„ქართული ოცნების“ წევრები
ნეგუშები

**ნეგუშები** () — დინასტია მონტენეგროში, ქვეყანას მართავდნენ 1697-1918 წლებში. მათი სახელწოდება მომდნარეობს ნეგუშების ტომიდან. ნეგუშების პირველი წარმომადგენლები მიტროპოლიტები (ვლადიკები) იყვნენ. ფლობდნენ სასამართლო და საერო ხელისუფლებას. დინასტიის დამაარსებელი დანილო I აქტიურად ებრძოდა ოსმალეთს და პოლიტიკური ურთიერთობა დაამყარა რუსეთთან. 1918 წელს დიდმა სახელმწიფო სკუპშჩინამ ნეგუშები გადააყენა და მონტენეგრო სერბეთს შეურთდა.

## ლიტერატურა 
* *კელაპტრიშვილი ო.*, *აბსანაძე თ.*, მსოფლიო სამეფო დინასტიები, ლექსიკონი, გვ. 168, თბ., 2019.

კატეგორია:მონტენეგროს ისტორია
იაილა (დმანისის მუნიციპალიტეტი)

**იაილა** — ყოფილი სოფელი დმანისის მუნიციპალიტეტში. 

## რესურსები ინტერნეტში
* იაილა

კატეგორია:დმანისის მუნიციპალიტეტის ნასოფლარები
ზურტაკეტი

**ზურტაკეტი** — ისტორიული მხარე სამხრეთ საქართველოში, ახლანდელ დმანისის მუნიციპალიტეტში. მდებარეობს გომარეთის პლატოზე, მდ. შავწყაროსწყლის (ხრამის მარჯვენა შენაკადი) ხეობაში. დასავლეთიდან ზურტაკეტს ესაზღვრება ჯავახეთის ქედი, ჩრდილოეთით — კვირიკეთის ქედი, აღმოსავლეთით — ხრამის ხეობა, სამხრეთით — ლუკუნის მთა. პლატოს სიმაღლე 1200–1600 მ. 

## გეოგრაფიული აღწერა
ვახუშტი ბატონიშვილი (XVIII ს.) თავის „გეოგრაფიაში“ ზურტაკეტის აღწერას იძლევა, 46 სოფლის სიას კი აწერია — „გომარეთი და ზურტაკეტა“. შესაძლოა ეს ფაქტიც ამ გეოგრაფიულ ერთეულში ჩამოყალიბებულ ორ მიკროქვეყანაზე მეტყველებს.

## მატერიალური კულტურის ძეგლები
მატერიალური კულტურის ძეგლებიდან აღსანიშნავია გათხრილი და შესწავლილი ყორღანები, რომლებიც ძვ. წ. II ათასწლეულის I ნახევრით თარიღდება (ო. ჯაფარიძე). შუა საუკუნეთა ძეგლებიდან გამოირჩევა ციხე-ქვაბი და მუსის ციხე, გომარეთის ადრეული სტელები, ეკლესიების დიდი რაოდენობა, რომელთაც მნიშვნელოვანი წარწერები ახლავთ. საყურადღებოა ქარვასლის ნანგრევი სოფ. სალამალეიქის მახლობლად; იგი, ვახუშტი ბატონიშვილის სიტყვით, ყოფილა „თამარ მეფისაგან აღშენებული ზამთარ მოგზაურთათვის“. 

ამჟამად ისტორიული ზურტაკეტის მოსახლეობა ნარევია (ქართველები, სომხები, თურქულენოვანი ბერძნები). უდიდესი ქართული სოფელია გომარეთი, რომელიც ძველ წყაროებშიც ასევე მოიხსენიება. ვახუშტი წერს: „აქა არს დაბა დიდი გომარეთი, ვითარცა მცირე ქალაქი“. მხარის დაწინაურებას ხელს უწყობდა ქვემო ქართლიდან ჯავახეთისაკენ გამავალი გზა. 

## ლიტერატურა
* ვახუშტი, „აღწერა სამეფოსა საქართველოსა“ (საქართველოს გეოგრაფია), თ. ლომოურის და ნ. ბერძენიშვილის რედ., თბ., 1941. 
* ბერძენიშვილი დ., „თრიალეთის უცნობი წარწერები“, «საქართველოს ისტორიული გეოგრაფიის კრებული», 1982, ტ. 6.
* ჯაფარიძე ო., არქეოლოგიური გათხრები თრიალეთში, თბ., 1969. 

კატეგორია:საქართველოს ისტორიულ-გეოგრაფიული მხარეები
ირინა რიმესი

**ირინა რიმესი** (; დ. 22 აგვისტო, 1991, ფლორეშტის რაიონი, მოლდოვის სსრ, სსრკ),

წარმატებას მიაღწია მას შემდეგ, რაც წარსდგა მოლდოვურ ტალანტების შოუში „Fabrica de staruri“ 2012 წელს. 2018 წელს რუმინული ტელეშოუ „Vocea României“-ის ჟიურის წევრი იყო.

## დისკოგრაფია
;სტუდიური ალბომები
* *Despre el* (2017)
* *Cosmos* (2018)

## რესურსები ინტერნეტში
* 
* 
* 

## სქოლიო
კატეგორია:დაბადებული 22 აგვისტო
კატეგორია:დაბადებული 1991
კატეგორია:მოლდოველი მომღერლები
კატეგორია:რუმინელი მომღერლები
კატეგორია:ცოცხალი ადამიანები
ფევოს დელივორიასი

**ფევოს დელივორიასი** (; დ. 29 სექტემბერი, 1973) — ბერძენი როკ-მუსიკოსი, მომღერალი და სიმღრების ავტორი.

## კარიერა
ჯერ კიდევ 15 წლის ასაკში 1988 წელს ფლოივოსმა თავისი სიმღერის კასეტა მიუანა მანოს ჰატზიდაკს, რამაც 1 წლის შემდეგ მისი პირველი ალბომის „Η παρέλασι“ გამოსვლა გამოიწვია 1989 წლის ნოემბერში. 

მისი უკანასკნელი ალბომი გამოვიდა 2015 წელს, რომელსაც „Καλλιθέα“ ეწოდება. 

## რესურსები ინტერნეტში
*interview of Foivos Delivorias

კატეგორია:დაბადებული 29 სექტემბერი
კატეგორია:დაბადებული 1973
კატეგორია:ბერძენი მომღერლები
კატეგორია:ცოცხალი ადამიანები
უკრაინის საპრეზიდენტო არჩევნები (2019)

**უკრაინის საპრეზიდენტო არჩევნები** — უკრაინის პრეზიდენტის არჩევნები. უმაღლესი რადის გადაწყვეტილებით, გაიმართა 2019 წლის 31 მარტს. სახელმწიფოს მეთაური პირდაპირი არჩევის წესით, ფარული კენჭისყრის საშუალებით აირჩევა 5 წლის ვადით. უკრაინის ცენტრალური საარჩევნო კომისიის შეფასებით, ხარჯების მოცულობა 1,95 მლრდ გრივნას შეადგენს (1,33 მლრდ — პირველი ტური, 618 მლნ — მეორე ტური).

საერთო ჯამში, საარჩევნო ბიულეტენზე წარმოდგენილი იყო 39 კანდიდატი. 2019 წლის 9 თებერვლის მონაცემებით, რეგისტრაციის პერიოდის ამოწურვის შემდეგ 44 კანდიდატი იყო დარეგისტრირებული არჩევნებისათვის. 7 მარტისათვის 5-მა კანდიდატმა უარი განაცხადა მონაწილეობის მიღებაზე. 7 მარტი იყო ბოლო დღე, როდესაც კანიდატებს შეეძლოთ უარი ეთქვათ არჩევნებში მონაწილეობაზე.

არჩევნებზე ხმის მიცემის უფლება ჰქონდა 34 544 993 ადამიანს. ამომრჩეველთა დაახლოებით 12%-ს არ ჰქონდა საშუალება მიეღო მონაწილეობა კენჭისყრაში, რადგან 2014 წლის შემდეგ რუსეთის ფედერაციის მიერ ყირიმი არის ანექსირებული, ხოლო დონეცკისა და ლუჰანსკის ოლქები — ოკუპირებული.

არჩევნების მონიტორინგის მიზნით, საერთო ჯამში ოფიციალურად დარეგისტრირებული იყო 2 344 საერთაშორისო დამკვირვებელი 17 ქვეყნიდან და 19 ორგანიზაციიდან. დამკვირვებელთა რანგი დარეგისტრირდა რეკორდული რაოდენობის უკრაინის არასამთავრობო ორგანიზაცია, რომელთა რიცხვიც 139-ს შეადგენდა.

პირველი ტურის მონაცემებით, ვოლოდიმირ ზელენსკიმ 30,24% მიიღო, პეტრო პოროშენკომ — 15,95%. უკრაინის საპრეზიდენტო არჩევნების მეორე ტური 21 აპრილს გაიმართა, სადაც ზელენსკიმ ხმების 73%-ზე მეტი მიიღო და გახდა უკრაინის პრეზიდენტი. მან თანამდებობა ოფიციალურად 31 მაისს დაიკავა.

## შედეგები 
## სქოლიო 
კატეგორია:უკრაინის საპრეზიდენტო არჩევნები
აღმოსავლეთი გასასვლელი

**აღმოსავლეთი გასასვლელი**, *ცუსიმის სრუტე*, *კრუზენშტერნის გასასვლელი* — კორეის სრუტის სამხრეთ-აღმოსავლეთი გასასვლელი კუნძულ ცუსიმას (დასავლეთი), იკისა და ოკინოსიმის კუნძულებს (აღმოსავლეთი) შორის. მინიმალური სიგანე 46 კმ, მინიმალური სიღრმე ფარვატერზე 92 მ. აღმოსავლეთი გასასვლელით ჩინეთის ზღვიდან იაპონიის ზღვაში გადის ცუსიმის მუდმივი თბილი დინება, რომლის სიჩქარეა 1 კმ/სთ.

## ლიტერატურა 
კატეგორია:წყნარი ოკეანის სრუტეები
კატეგორია:იაპონიის სრუტეები
მარკ რივკინი

**მარკ რივკინი** (დ. 30 აპრილი, 1941, ქ. არხანგელსკი, ახლანდ. რუსეთის ფედერაცია — გ. 31 მარტი, 2019) — ქართველი ჟურნალისტი. 1990-იან წლებში საქართველოს პირველ არხზე პროგრამა „ვესტნიკის“ წამყვანი, საქართველოს პარლამენტის წევრი 1992 წელს.

1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“. 1996 წლის 16 დეკემბერს საქართველოს ტელევიზიისა და რადიომაუწყებლობის სახელმწიფო კორპორაციის თანამშრომელთა საქართველოს ორდენებითა და მედლებით დაჯილდოების შესახებ საქართველოს პრეზიდენტის, ედუარდ შევარდნაძის, ბრძანებულება № 814-ის თანახმად საქართველოში დემოკრატიის მშენებლობის, სტაბილიზაციის განმტკიცებისა და ახალი ეკონომიკური რეფორმების განხორციელების საქმეში შეტანილი წვლილისათვის საქართველის ტელევიზიისა და რადიომაუწყებლობის სახელმწიფო კორპორაციის თანამშრომელი მარკ რივკინი დაჯილდოვდა ღირსების ორდენით.

გარდაიცვალა 2019 წლის 31 მარტს, ხანგრძლივი ავადმყოფობის შემდეგ.

## რესურსები ინტერნეტში
*მარკი რივკინი — საქართველოს პარლამენტის ოფიციალური საიტი
*77 წლის ასაკში ჟურნალისტი მარკ რივკინი გარდაიცვალა 1tv.ge

## სქოლიო
კატეგორია:დაბადებული 30 აპრილი
კატეგორია:დაბადებული 1941
კატეგორია:გარდაცვლილი 31 მარტი
კატეგორია:გარდაცვლილი 2019
კატეგორია:ქართველი ჟურნალისტები
კატეგორია:საქართველოს ღირსების ორდენის კავალრები
კატეგორია:საქართველოს  III მოწვევის პარლამენტის წევრები
დმანისის ზარაფხანა

**დმანისის ზარაფხანა** — სახელოსნო, სადაც XIII საუკუნის შუა წლებში მეფე დავით VI ნარინის (1225–93) სახელით სპილენძის მონეტები — დმანური ფელსი იჭრებოდა. დმანისში დავით ნარინის მონეტის მოჭრა იმის მაუწყებელია, რომ მონღოლთა ბატონობის დროს ეს ქალაქი მნიშვნელოვანი პოლიტიკურ-ეკონომიკური ცენტრი ყოფილა, ხოლო ერთხანს – საქართველოს მეფის რეზიდენციაც.

## ლიტერატურა
* კაპანაძე დ., ქართული ნუმიზმატიკა, თბ., 1969
* წერეთელი გ., დმანისის მონეტის გამო, «ლიტერატურული ძიებანი», 1944, [ტ.] 2 
* Джалагания И. Л., Из истории монетного дела в Грузии XIII века, Тб., 1958 
* Капанадзе Д. Г., Грузинская нумизматика, М., 1955

კატეგორია:საქართველოს ზარაფხანები
ალია მოლდაგულოვა

**ალია მოლდაგულოვა** (, დ. 25 ოქტომბერი, 1925 — გ. 14 იანვარი, 1944) — ყაზახი საბჭოთა სნაიპერი, მეორე მსოფლიო ომის მონაწილე. მიენიჭა საბჭოთა კავშირის გმირის წოდება 1944 წელს მას შემდეგ, რაც ბრძოლაში მიღებული ჭრილობებით გარდაიცვალა.

## სამხედრო კარიერა
რიუბინსკის საავიაციო სკოლაში სამთვიანი სწავლის შემდეგ, ალია მოლდაგულოვა წითელ არმიაში მოხალისედ ჩაეწერა. 1943 წლის მაისში შეუერთდა ქალთა სნაიპერული სკოლის ცენტრს, სადაც ის ომისთვის მოამზადეს. ამავე წლის ივლისში ის გააგზავნეს 54-ე მსროლელ ბრიგადაში.

ალია მოლდაგულოვას ანგარიშზე 91 დადასტურებული მკვლელობაა.

## ლიტერატურა 
* Молдагулова Алия Нурмухамбетовна // Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2. — С. 105.
* Смородкин С. Алия // Героини: очерки о женщинах — Героях Советского Союза / ред.-сост. Л. Ф. Торопов; предисл. Е. Кононенко. — Вып. 1. — М.: Политиздат, 1969. — 447 с.

კატეგორია:დაბადებული 1925
კატეგორია:25 ოქტომბერი
კატეგორია:გარდაცვლილი 1944
კატეგორია:გარდაცვლილი 14 იანვარი
კატეგორია:საბჭოთა არმიის სნაიპერები
ნიკოლოზ გაგუა

**ნიკოლოზ გაგუა** (დ. 21 ივნისი, 1975, ქუთაისი, საქართველოს სსრ, სსრკ) — ქართველი პოლიტიკოსი და ეკონომისტი. საქართველოს ფინანსთა მინისტრი 2018 წლის 21 ივნისიდან 12 ივლისამდე. 2018 წლის ივლისიდან არის საქართველოს ფინანსთა მინისტრის, ივანე მაჭავარიანის მოადგილე.

## ბიოგრაფია
ნიკოლოზ გაგუა დაიბადა 1975 წლის 21 ივნისს, ქალაქ ქუთაისში. 1992–1997 წლებში სწავლობდა თბილისის სახელმწიფო უნივერსიტეტში, გახდა ეკონომიკის მაგისტრი. 1998 წელს სწავლობდა ვენაში, 2012–2013 წლებში კი ამერიკის შეერთებულ შტატებში, ვილიამსის კოლეჯში. 2006–2010 წლებში იყო კომპანია „სთრაიდ ჯორჯიას“ ფინანსური დირექტორი. 2010 წელს იყო საქართველოს ფინანსთა მინისტრის მრჩეველი. 2016 წელს იყო საქართველოს ეკონომიკისა და მდგრადი განვითარების მინისტრის მოადგილე. 2016 წლის ნეომბრიდან 2018 წლის ივნისამდე იყო საქართველოს ფინანსთა მინისტრის მოადგილე, 2018 წლის ივლისიდან იგი კვლავ ამ თანამდებობას იკავებს.

დაქორწინებულია. ჰყავს ორი შვილი.

## რესურსები ინტერნეტში
* ნიკოლოზ გაგუა  — საქართველოს ფინანსთა სამინისტროს ოფიციალური საიტი

კატეგორია:დაბადებული 1975
კატეგორია:დაბადებული 21 ივნისი
კატეგორია:ქართველი ეკონომისტები
კატეგორია:ქართველი პოლიტიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
კათარინა საქსონიელი

**კათარინა საქსონიელი** (; დ.  24 ივლისი, 1468 — გ. 10 თებერვალი, 1524) — ვეტინთა დინასტიის წარმომადგენელი. საქსონიის ჰერცოგ ალბრეხტ III-ის ასული. ავსტრიის ერცჰერცოგინია 1484-90 წლებში როგორც სიგიზმუნდ I-ის, ხოლო ბრაუნშვაიგ-ლიუნებურგის ჰერცოგინია 1497-1524 წლებში როგორც ერიკ I-ის მეუღლე. 

## ბიოგრაფია 
კათარინა დაიბადა 1468 წლის 24 ივლისს საქსონიის ქალაქ გრიმაში. იგი იყო საქსონიის ჰერცოგ ალბრეხტ III-ისა და მისი ცოლის, სიდონია ბოჰემიელის უფროსი ასული. მამის მხრიდან მისი ბებია-ბაბუა საქსონიის ჰერცოგი ფრიდრიხ III და მისი ცოლი მარგარეტ ავსტრიელი იყვნენ, ხოლო დედის მხრიდან ბოჰემიის მეფე გეორგ პოდებრადი და მისი ცოლი კუნიგუნდა შტერნბერგელი. კათარინას სულ სამი გადარჩენილი ძმა ჰყავდა: გეორგი, ჰაინრიხი და ფრიდრიხი. 

16 წლის ასაკში, 1484 წელს ინსბრუკის სამეფო კარზე, კათარინა ცოლად შერთეს ავსტრიის 56 წლის ორჯერ დაქვრივებულ ერცჰერცოგ სიგიზმუნდ I-ს. მისი პირველი ცოლი, საფრანგეთის მეფე შარლ VII-ის ასული რადეგონდ დე ვალუა ქორწილიდან მალევე დაიღუპა, მისი მეორე ცოლი, შოტლანდიის მეფე ჯეიმზ I-ის ასული ელეანორა სტიუარტი უშვილოდ აღესრულა, ამიტომაც მან მემკვიდრის გაჩენის მიზნით მესამედ იქორწინა. ბედის ირონიით, სიგიზმუნდს მესამე ცოლიც უნაყოფო აღმოაჩნდა. მიუხედავად ამისა, კათარინამ მოახერხა მცირე პოლიტიკური როლის შესრულება, როდესაც 1487 წელს ტიროლის საგრაფოს რეგენტად დაინიშნა. ტიროლელები მას მალევე აუჯანყდნენ და კათარინას ბიძაშვილ ფრიდრიხ III ავსტრიელს მიემხრნენ, რითაც ტიროლი ავსტრიის მმართველობაში გადავიდა. უნაყოფობასთან ერთად ასეთმა ცუდმა პოლიტიკურმა შედეგებმა სიგიზმუნდს გული აუცრუა მასზე და 1490 წელს კათარინასთან განქორწინდა, 1496 წელს კი უშვილოდ დაიღუპა. 

სიგიზმუნდის გარდაცვალებიდან მალევე, 1497 წელს კათარინა ცოლად გაჰყვა ბრაუნშვაიგ-ლიუნებურგის ჰერცოგ ერიკ I-ს. ქორწინებიდან კათარინამ მხოლოდ პრინცესა ანა მარია გააჩინა, რომელიც ჩვილობაშივე დაიღუპა. კათარინა საქსონიელი გარდაიცვალა 1524 წლის 10 თებერვალს, უშვილოდ, რის გამოც ერიკმა მეორედ იქორწინა და შეეძინა შვილებიც. 

## ლიტერატურა 
* Klaus Brandstätter: Die Tiroler Landesfürstinnen im 15. Jahrhundert. In: Margarete Maultasch. Zur Lebenswelt einer Landesfürstin und anderer Tiroler Frauen des Mittelalters. Hrsg. v. Julia Hörmann-Thurn und Taxis. (Schlern-Schriften 339). 2007, S. 175–218.

კატეგორია:დაბადებული 24 ივლისი
კატეგორია:დაბადებული 1468
კატეგორია:გარდაცვლილი 10 თებერვალი
კატეგორია:გარდაცვლილი 1524
კატეგორია:ვეტინები
კატეგორია:ავსტრიის დედოფლები
კატეგორია:ქალი რეგენტები
დარდორქაზი

**დარდორქაზი** () — სოფელი აზერბაიჯანში,  ზაქათალის  რაიონში.   

## რესურსები ინტერნეტში
* 
 

 
კატეგორია: ზაქათალის რაიონის სოფლები
ფალდარლი

**ფალდარლი** () — სოფელი აზერბაიჯანში,  ზაქათალის  რაიონში.   მოსახლეობის რაოდენობა —  1,767 კაცი.

## რესურსები ინტერნეტში
* 
 

 
კატეგორია: ზაქათალის რაიონის სოფლები
აზერბაიჯანის დიპლომატიური აკადემია

**აზერბაიჯანის დიპლომატიური აკადემია ან ADA-ს უნივერსიტეტი** () — აზერბაიჯანის რესპუბლიკის უმაღლესი სასწავლო დაწესებულება. უნივერსიტეტის რექტორი - ჰაფიზ ფაშაევია.
## ისტორია 
დიპლომატიური აკადემია დაარსდა 2006 წლის 15 დეკემბერს აზერბაიჯანის საგარეო საქმეთა სამინისტროსთან. აზერბაიჯანის რესპუბლიკის პრეზიდენტის ბრძანებით 2014 წლის 13 იანვრიდან აზერბაიჯანის საგარეო საქმეთა სამინისტროსთან და აზერბაიჯანის საინფორმაციო ტექნოლოგიების უნივერსიტეტის დიპლომატიური აკადემიის საფუძველზე შეიქმნა უნივერსიტეტი ADA.
მინი
აზერბაიჯანის რესპუბლიკის პრეზიდენტის ბრძანებით 2019 წლის 7 თებერვალს უნივერსიტეტის დებულებაში შეტანილ იქნა ცვლილებები, რის საფუძველზეც უნივერსიტეტმა მიიღო სახელმწიფო სასწავლებლის სტატუსი.

## სტრუქტურა 
ADA- ს უნივერსიტეტში, 40-ზე მეტი ქვეყნის უცხოელი სტუდენტები, როგორიცაა ავღანეთი, პაკისტანი, ცენტრალური აზიის ქვეყნები, აფრიკის ქვეყნები და ა.შ., იღებენ უმაღლეს განათლებას. ზოგიერთი უცხოელი სტუდენტი იღებს სტიპენდიასა და სახელმწიფოსგან სარგებელს. 

უნივერსიტეტი გასცემს ლიუთფი ზადეს სახელობის სტიპენდიას.

## საერთაშორისო ურთიერთობები 
2012 წლიდან აკადემია თანამშრომლობს ჰოლანდიის მაასტრიხტის მენეჯმენტის სკოლასთან. 2013 წელს აკადემიამ და მენეჯმენტის სკოლამ წარმოადგინეს ერთობლივი ბიზნეს მენეჯმენტის პროგრამა „Executive MBA“.

## რესურსები ინტერნეტში 
* უნივერსიტეტის ოფიციალური ვებ-გვერდი

## სქოლიო 
დიპლომატიური აკადემია
კატეგორია:უნივერსიტეტები ანბანის მიხედვით
ბაქოს ნავთობის უმაღლესი სკოლა

ბაქოს ნავთობის უმაღლესი სკოლა (; ) — უმაღლესი საგანმანათლებლო დაწესებულება ბაქოში, აზერბაიჯანი. უნივერსიტეტის რექტორი ელმარ გასიმოვია.

## ისტორია 
აზერბაიჯანის რესპუბლიკის სახელმწიფო ნავთობკომპანია (სოკარი) 2011 წლის 29 ნოემბრის აზერბაიჯანის პრეზიდენტის ბრძანებით შეიქმნა ბაქოს ნავთობის უმაღლესი სკოლა. სკოლის წესდება დამტკიცდა 2012 წელს.
მინი

## სტრუქტურა 
ტრენინგი მიმდინარეობს სამი სპეციალობით:

* ნავთობისა და გაზის ინჟინერი
* ინჟინერ-ქიმიკოსი
* პროცესების ავტომატიზაციის ინჟინერი

უნივერსიტეტს აქვს ინფორმატიკისა და ინგლისური ენის კურსები, რომელიც განკუთვნილია მოსამზადებელ ეტაპზე შემდგომი განათლების სკოლაში.

2017 წელს სკოლის ახალი კამპუსი გაცემულ იქნა ექსპლუატაციაში.

## საერთაშორისო კავშირები 
ბაქოს ნავთობის უმაღლესი სკოლა  თანამშრომლობს ბრიტანეთში ჰერიოტ-უაატის უნივერსიტეტთან. 2012 წლის იანვარში თანამშრომლობის პირველი მემორანდუმი გაფორმდა აზერბაიჯანის ნავთობკომპანიის ვიცე-პრეზიდენტსა და ბრიტანეთის უნივერსიტეტის რექტორს შორის.

2018 წელს პეკინში შეხვედრის დროს ბაქოს ნავთობის უმაღლესი სკოლის რექტორმა ელმარ გასიმოვმა ჩინეთის პეტროლიუმის უნივერსიტეტის წარმომადგენლების დელეგაციასთან თანამშრომლობის საკითხები განიხილეს და იმავე წლის ოქტომბერში თანამშრომლობის შესახებ შეთანხმება დადო.

## სქოლიო 
კატეგორია:აზერბაიჯანის უნივერსიტეტები
მარგარიტა დე ფუა

**მარგარიტა დე ფუა**(; ; დ. 1449 — გ. 15 მაისი, 1486) — ფუას დინასტიის წარმომადგენელი. ნავარის დედოფალ ელეანორ I-ის ასული. ბრეტანის ჰერცოგინია 1474-86 წლებში როგორც ფრანსუა II-ის მეორე ცოლი. საფრანგეთის დედოფალ ანა ბრეტონელის დედა. 

## ბიოგრაფია 
მარგარიტა დაიბადა 1449 წელს. იგი იყო ნავარის დედოფალ ელეანორ I-ისა და გრაფ გასტონ IV-ის ასული. 

1474 წლის 27 ივნისს, შატო დე კლიზონში იგი ცოლად გაჰყვა ბრეტანის დაქვრივებულ ჰერცოგ ფრანსუა II-ს, რომელიც იყო ეტამპის გრაფ რიჩარდ მონფორისა და მარგარიტა ორლეანელის ვაჟი. ფრანსუასათვის ეს მეორე ქორწინება იყო, ვინაიდან მისი პირველი ცოლი, მარგარიტა ბრეტონელი ისე გარდაიცვალა, რომ მემკვიდრე ვერ დაუტოვა. 

ფრანსუასა და მარგარიტას მხოლოდ ორი გოგონა შეეძინათ, რომელთაგან უფროსი ბრეტანის ჰერცოგინია ხდება მამის გარდაცვალების შემდეგ. მარგარიტა გარდაიცვალა 1486 წლის 15 მაისს ნანტში. იგი დაკრძალეს ნანტის აკლდამაში, ქმრის გვერდით, რომელმაც ფრანგული რენესანსის სტილში საოცარი "ფრანსუა II-ის აკლდამა" ააგო. 

## შვილები 
# ანა (1477-1514), ბრეტანის ჰერცოგინია, პირველად ცოლად გაჰყვა ავსტრიის ერცჰერცოგ მაქსიმილიან I-ს, რომელსაც მალევე გასცილდა და ცოლად საფრანგეთის მეფე შარლ VIII-ს გაჰყვა, რომლის დაღუპვის შემდეგაც იქორწინა შარლის ბიძაშვილზე, საფრანგეთის მეფე ლუი XII-ზე, რომელთანაც ორი გოგონა შეეძინა;
# იზაბელი (1478-1490), დანიშნული იყო ჟან დ'ალბრეზე, თუმცა ქორწინებამდე გარდაიცვალა.

## ლიტერატურა 
* Booton, Diane E. (2010). Manuscripts, Market and the Transition to Print in Late Medieval Brittany. Ashgate Publishing.
* Woodacre, Elena (2013). The Queens Regnant of Navarre: Succession, Politics, and Partnership, 1274-1512. Palgrave Macmillan.

კატეგორია:დაბადებული 1449
კატეგორია:გარდაცვლილი 15 მაისი
კატეგორია:გარდაცვლილი 1486
კატეგორია:ბრეტანის ჰერცოგინიები
ივანე მაჭავარიანი (პოლიტიკოსი)

**ივანე მაჭავარიანი** (დ. 11 თებერვალი, 1974, თბილისი, საქართველოს სსრ) — ქართველი პოლიტიკოსი და ეკონომისტი. საქართველოს ფინანსთა მინისტრი 2018 წლის  12 ივლისიდან 2021 წლის 31 მარტამდე. ვიცე-პრემიერი 2021 წლის 25 თებერვლიდან გადადგომამდე.

## ბიოგრაფია
ივანე მაჭავარიანი დაიბადა 1974 წლის 11 თებერვალს ქალაქ თბილისში. სწავლობდა თბილისის სახელმწიფო უნივერსიტეტში, სადაც მიიღო ბაკალავრის წოდება ეკონომიკისა და მენეჯმენტის დარგში, უნივერსიტეტი დაამთავრა 1996 წელს. პროფესიული კარიერა დაიწყო 1997 წელს, კომპანია „ჯეოსელში“, სადაც 1997-2000 წლებში იყო ფინანსური განყოფილების სპეციალისტი, 2000 წელს კი იყო ამავე განყოფილების უფროსი სპეციალისტი. 2001-2006 წლებში კომპანია „ჯეოსელის“ ფინანსური დაგეგმარებისა და საერთაშორისო ანგარიშების დეპარტამენტის მენეჯერი. 2006-2013 წლებში იკავებდა ამავე კომპანიის ფინანსური დირექტორის თანამდებობას. იგი „ჯეოსელის“ კომერციული დირექტორის თანამდებობას 2013-2018 წლებში იკავებდა, მან ამ კომპანიაში 21 წლის განმავლობაში იმუშავა, 2018 წლის 12 ივლისიდან იყო საქართველოს ფინანსთა მინისტრი. 2021 წლის 25 თებერვალს დაინიშნა ვიცე-პრემიერად (ირაკლი ღარიბაშვილის კაბინეტში). მინისტრის თანამდებობიდან გადადგა 2021 წლის 31 მარტს.

ფლობს ქართულ, ინგლისურ და რუსულ ენებს.

## რესურსები ინტერნეტში
* 
* ივანე მაჭავარიანი — საქართველოს ფინანსთა სამინისტროს ოფიციალურ საიტზე
* ივანე მაჭავარიანი — საქართველოს მთავრობის საიტი
* საქართველოს პრემიერ-მინისტრმა ახალი ფინანსებისა და ეკონომიკის მინისტრები წარადგინა 

## სქოლიო
კატეგორია:თბილისში დაბადებულები
კატეგორია:დაბადებული 1974
კატეგორია:დაბადებული 11 თებერვალი
კატეგორია:ქართველი ეკონომისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს ფინანსთა მინისტრები
კატეგორია:ცოცხალი ადამიანები
ქანთრის დიდების დარბაზი და მუზეუმი

**ქანთრის დიდების დარბაზი და მუზეუმი** () — ერთ-ერთი უმსხვილესი მუზეუმი, პოპულარული მუსიკის კვლევითი ცენტრი და ქანთრის არტეფაქტების საცავი. მდებარეობს ნეშვილში, ტენესის შტატში და აკრედიტებულია ამერიკის ეროვნული მუზეუმების ალიანსის მიერ. დაარსების დღიდან მუზეუმს მართავს არაკომერციული ორგანიზაცია „ქანთრი მუსიკის ფონდი“.

სამუზეუმო და საგამოფენო საქმიანობის გარდა, დაწესებულება დაკავებულია ისტორიული ობიექტების მართვით, გამოსცემს იშვიათ მუსიკალურ და ვიდეო ჩანაწერებს, წიგნებს, აწარმოებს საგანმანათლებლო მასალებს, აგრეთვე უზრუნველყოფს ქანთრისთან დაკავშირებულ საგანმანათლებლო და საკონსულტაციო მომსახურებებს. ორგანიზაცია 1961 წლიდან მართავს „ქანთრის დიდების დარბაზის“ ყოველწლიურ დაჯილდოების ცერემონიას, სადაც ჯილდოვდებიან შემსრულებლები, სიმღერების ავტორები და პიროვნებები ქანთრი მუსიკაში შეტანილი წვლილისთვის.

## ლიტერატურა
* 

## რესურსები ინტერნეტში
## სქოლიო
კატეგორია:ამერიკული ქანთრი მუსიკა
კატეგორია:ამერიკული მუსიკალური ჯილდოები
კატეგორია:მუსიკის დიდების დარბაზები
კატეგორია:1964 წელს დაარსებული ორგანიზაციები
კატეგორია:1967 წელს დაარსებული მუზეუმები
კატეგორია:1961 წელს დაარსებულები აშშ-ში
კატეგორია:ქანთრის დიდების დარბაზში შემავალი შემსრულებლები
კატეგორია:მუზეუმები ანბანის მიხედვით
გართ ბრუკსი

**ტროიალ გართ ბრუკსი** (; დ. 7 თებერვალი, 1962) — ამერიკელი მომღერალი და სიმღერების ავტორი. დიდ პოპულარობას მიაღწია მას შემდეგ, რაც ერთმანეთში გააერთიანა ქანთრი და როკ-ენ-როლის ელემენტები. ეკავა წამაყვანი პოზიციები ქანთრის სინგლების და ალბომების ჩარტებში. ბრუკსი აგრეთვე წარმატებით ასრულებს პოპ-მუსიკასაც.

ამერიკის ხმისჩამწერ ასოციაციაზე დაყრდნობით იგი ყველაზე გაყიდვადი სოლო-შემსრულებელია მსოფლიოში 148 მილიონი გაყიდული ალბომით და აგრეთვე ერთ-ერთი ყველაზე გაყიდვადი მსოფლიოში (170 მილიონი).

ბრუკსი ერთადერთი შემსრულებელია მუსიკის ისტორიაში, რომლის 7 ალბომს მიენიჭა ბრილიანტის სტატუსი აშშ-ში. 1980 წლიდან დღემდე გამოსცა 22 ჩანაწერი, რომელთა შორის არის 12 სტუდიური, 2 ცოცხალი, 3 კომპილაციური და 3 საახალწლო ალბომი, ისევე როგორც 4 ბოქს-სეტი. მიღებული აქვს უამრავი ჯილდო, მათ შორისაა 2 გრემის და 17 ამერიკული მუსიკის ჯილდო.

ოჯახური და კარიერული პრობლემების გამო, ბრუკსმა 2001 წელს შეწყვიტა მუსიკალური ჩანაწერების გამოშვება და კონცერტების გამართვა. თუმცა 2005 წლიდან კვლავ განაგრძო აქტიური მოღვაწეობა სცენაზე.

2009-2014 წლებში პერიოდულად მართავდა კონცერტებს თეატრ Encore Las Vegas-ში, ლას-ვეგასში. 2014 წლის ივლისში კონტრაქტი გააფორმა Sony Music Nashville-თან. იმავე წლის სექტემბერში მეუღლესთან, ტრიშა იერვუდთან ერთად დაიწყო მსოფლიო ტურნე სახელწოდებით „World Tour“, რომელიც მიმდინარეობდა 2017 წლამდე. 2016 წლის ნოემბერში გამოვიდა მისი ბოლო ალბომი „Gunslinger“.

2011 წელს გართ ბრუკსი შეყვანილი იქნა სიმღერების ავტორთა დიდების დარბაზში, ხოლო 2012 წლის 21 ოქტომბერს კი ქანთრის დიდების დარბაზში.

## დისკოგრაფია
;სტუდიური ალბომები
* *Garth Brooks* (1989)
* *No Fences* (1990)
* ''Ropin' the Wind* (1991)
* *Beyond the Season* (1992)
* *The Chase* (1992)
* *In Pieces* (1993)
* *Fresh Horses* (1995)
* *Sevens* (1997)
* *Garth Brooks in.... The Life of Chris Gaines* (1999)
* *Garth Brooks and the Magic of Christmas* (1999)
* *Scarecrow* (2001)
* *Man Against Machine* (2014)
* *Christmas Together*  (2016)
* *Gunslinger* (2016)
* *Fun'' (2019)

## რესურსები ინტერნეტში
*
*
*Teammates for Kids Foundation-ის ოფიციალური საიტი

## სქოლიო
კატეგორია:დაბადებული 1962
კატეგორია:ამერიკელი ქანთრის მუსიკოსები
კატეგორია:ამერიკელი მამაკაცი გიტარისტები
კატეგორია:ირლანდიელი ამერიკელები
კატეგორია:Big Machine Records-ის შემსრულებლები
კატეგორია:Capitol Records-ის შემსრულებლები
კატეგორია:ქანთრის დიდების დარბაზში შემავალი შემსრულებლები
კატეგორია:გრემის ჯილდოს მფლობელები
კატეგორია:Grand Ole Opry-ის წევრები
კატეგორია:Liberty Records-ის შემსრულებლები
კატეგორია:Country Music Association-ის წევრები
კატეგორია:RCA Records Nashville-ის შემსრულებლები
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:XX საუკუნის ამერიკელი გიტარისტები
კატეგორია:ცოცხალი ადამიანები
კომი-პერმული ენა

**კომი-პერმული ენა** (თვითდასახელება: перем коми кыв ან коми-пермяцкӧй кыв) — ფინურ-უნგრულ ენათა პერმული ქვეჯგუფის ენა. გავრცელებულია კომი-პერმელთა ოკრუგში (პერმის მხარე). ლაპარაკობს 63 106 ადამიანი (2010). კომი-პერმული ენა კომი-ზარიანულის ახლომონათესავეა. ტიპოლოგიურად აგლუტინაციური ენაა, ჭარბობს სუფიქსაცია. წინადადებაში სიტყვათა რიგი თავისუფალია. მრავლადაა თურქული, ირანული და რუსული ენებიდან ნასესხები სიტყვები. აქვს ორი ძირითადი დიალექტი: ჩრდილოური და სამხრეთული, რომელსაც სალიტერატურო ენა ეფუძნება. დამწერლობა შეიქმნა XIV საუკუნეში სლავური და ბერძნული ანბანის საფუძველზე. თანამედროვე დამწერლობა დაფუძნებულია რუსულ გრაფიკაზე.

## ლიტერატურა 
## სქოლიო 
კატეგორია:ფინურ-უნგრული ენები
ლერი გოგოლაძე

**ლერი დავითის ძე გოგოლაძე** (დ. 1 აპრილი, 1938, თბილისი, საქართველოს სსრ, საბჭოთა კავშირი) — ქართველი და საბჭოთა წყალბურთელი და მათემატიკოსი. 1961 წელს დაამთავრა თბილისის სახელმწიფო უნივერსიტეტის მექანიკა-ფიზიკის ფაკულტეტი. 1985 წელს მიენიჭა დოქტორის ხარისხი, ხოლო 1987 წელს ფიზიკა-მათემატიკის მეცნიერებათა პროფესორის. 1985–1987 წლებში იყო თბილისის სახელმწიფო უნივერსიტეტის პრორექტორი. 1987 წლიდან ამავე უნივერსიტეტის ზოგადი მათემატიკის კათედრის გამგე. მონაწილეობდა საქართველოს ნორჩ მათემატიკოსთა ნაკრების საერთაშორისო ოლიმპიადებისათვის მომზადებაში. 1957–1972 წლებში თამაშობდა თბილისის წყალბურთელთა გუნდ „დინამოში“; 1959–1964 წლებში იყო საბჭოთა კავშირის ნაკრების მეკარე. მიღებული აქვს სახელმწიფო ჯილდოები, მ. შ. ღირსების ორდენი. არის სსრკ ჩემპიონატის მრავალგზის პრიზიორი.

## მიღწევები 
ლერი გოგოლაძე არის ოლიმპიადის ვიცე-ჩემპიონი (1960, რომი), მსოფლიო უნივერსიადის ვიცე-ჩემპიონი (1953, პორტუ-ალეგრე), ევროპის ვიცე-ჩემპიონი (1962, ლაიფციგი) საბჭოთა კავშირის ვიცე-ჩემპიონი (1960, 1962), საბჭოთა კავშირის ჩემპიონატის ბრინჯაოს პრიზიორი (1958, 1964, 1966), სსრკ ხალხთა სპარტაკიადის ვიცე-ჩემპიონი (1963), საბჭოთა კავშირის ხალხთა სპარტაკიადის ბრინჯაოს პრიზიორი (1959, 1967), საბჭოთა კავშირის საერთაშორისო კლასის სპორტის ოსტატი (1960).

## ძირითადი შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 247, თბ.: პალიტრა L, 2013.

## რესურსები ინტერნეტში 
* ლერი გოგოლაძე — ქართული სპორტი 

## სქოლიო
კატეგორია:დაბადებული 1 აპრილი
კატეგორია:დაბადებული 1938
კატეგორია:თბილისში დაბადებულები
კატეგორია:ქართველი წყალბურთელები
კატეგორია:ქართველი მათემატიკოსები
კატეგორია:საქართველოს ღირსების ორდენის კავალრები
კატეგორია:თბილისის სახელმწიფო უნივერსიტეტის კურსდამთავრებულები
ლერი
კატეგორია:საბჭოთა კავშირის საერთაშორისო კლასის სპორტის ოსტატები
კატეგორია:ცოცხალი ადამიანები
ლევან მოსეშვილი

**ლევან მოსეშვილი** (დ. 23 მაისი, 1940, თბილისი, საქართველოს სსრ, სსრკ, — გ. 5 მარტი, 2020) — ქართველი კალათბურთელი. 1959−1972 წლებში თამაშობდა თბილისის „დინამოში“. 1963–1964 წლებში სსრკ ნაკრებში. 1972–1997 და 2000−2003 წლებში თბილისის „დინამოს“ მთავარი მწვრთნელი. 1997–1999 საქართველოს კალათბურთის ეროვნული ნაკრების მთავარი მწვრთნელი. 2004–2009 წლებში „თბილვიამშენის“ მთავარი მწვრთნელი. 2010–2011 წლებში სკ „არმიის“ მთავარი მწვრთნელი. საბჭოთა კავშირის სპორტის დამსახურებული ოსტატი, საბჭოთა კავშირის დამსახურებული მწვრთნელი, საქართველოს დამსახურებული მწვრთნელი. ღირსების ორდენის კავალერი.

## ტიტულები და ჯილდოები 
### სანაკრებო 
*ოლიმპიადის ვიცე-ჩემპიონი: 1964 (ტოკიო)
### საკლუბო 
*ევროპის ჩემპიონთა თასი: 1962
*სსრკ ჩემპიონი: 1968
*სსრც ვიცე-ჩემპიონი: 1960, 1961, 1969
*ევროპის თასის ფინალისტი: 1969
*სსრკ ჩემპიონატის ბრინჯაოს პრიზიორი: 1965
*სსრკ თასი: 1969
*სსრკ ხალხთა სპარტაკიადის ვიცე-ჩემპიონი: 1959

### სამწვრთვნელო 
* სსრკ თასის ფინალისტი: 1973
* სსრკ ჩემპიონატის ბრინჯაოს პრიზიორი: 1977
* საქართველოს ჩემპიონი: 1991, 1992, 2006, 2011
* საქართველოს ვიცე-ჩემპიონი: 1996, 1997, 2002, 2005, 2007, 2008
* საქართველოს ჩემპიონატი; მესამე ადგილი: 2000, 2009
* საქართველოს თასი: 2007, 2008, 2011
* საქართველოს სუპერთასი: 2009, 2011
* სპორტის რაინდი — 2012
* საქართველოს ეროვნული ოლიმპიური კომიტეტის მედალი — 2015

## ძირითადი შედეგები 
## ლიტერატურა 
* ვინ ვინაა საქართველოში: ქართული ბიოგრაფიული ცნობარი, გვ. 239, თბ., 1998–1999;
* *ელგუჯა ბერიშვილი*, ქართული სპორტის ოქროს წიგნი, გვ. 128, თბ.: პალიტრა L, 2013.

## რესურსები ინტერნეტში 
* ლევან მოსეშვილი — ქართული სპორტი
* ლევან მოსეშვილი — საქართველოს ეროვნული ოლიმპიური კომიტეტი

## სქოლიო
კატეგორია:დაბადებული 23 მაისი
კატეგორია:დაბადებული 1940
კატეგორია:გარდაცვლილი 5 მარტი
კატეგორია:გარდაცვლილი 2020
კატეგორია:ქართველი კალათბურთელები
კატეგორია:საქართველოს ღირსების ორდენის კავალრები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური პრიზიორები
კატეგორია:თბილისში დაბადებულები
ნოდარ გვახარია

**ნოდარ ვალერიანის ძე გვახარია** (დ. 3 თებერვალი, 1932, თბილისი, საქართველოს სსრ, საბჭოთა კავშირი — გ. 14 ნოემბერი, 1996, თბილისი, საქართველო) — ქართველი და საბჭოთა წყალბურთელი. საბჭოთა კავშირის სპორტის დამსახურებული ოსტატი (1960).

## ბიოგრაფია
თამაშობდა თბილისის „დინამოში“ (1948–1951, 1956–1961), მოსკოვის „დინამოსა“ (1951–1956) და საბჭოთა კავშირის ნაკრებში (1951–1960). იყო თბილისის „დინამოს“ მოთამაშე-მწვრთნელი, მთავარი მწვრთნელი (1960–1967), საბჭოთა კავშირის ნაკრები გუნდის მთავარი მწვრთნელი (1962–1964). ახალგაზრდობის საერთაშორისო მეგობრული სპორტული თამაშების ჩემპიონი (1953) და ორგზის მეორე პრიზიორი (1955, 1957), მსოფლიოს სტუდენტთა თამაშების მეორე პრიზიორი (1954), საბჭოთა კავშირის ჩემპიონი (1953), ორგზის მეორე (1956, 1960) და ორგზის მესამე პრიზიორი (1958, 1959), საბჭოთა კავშირის ხალხთა II სპარტაკიადის მესამე პრიზიორი (1959). მისი ხელმძღვანელობით თბილისის „დინამო“ საბჭოთა კავშირის ჩემპიონატებში სამჯერ გახდა მეორე (1960, 1962, 1963) და ორჯერ მესამე პრიზიორი (1964, 1966). 

1956 წლის 1 სექტემბერს სპორტის განვითარების საქმეში აქტიური მონაწილეობისა და სსრ კავშირის 1956 წლის ხალხთა სპარტაკიადაზე მაღალი სპორტული მიღწევებისათვის დაჯილდოვდა საქართველოს სსრ უმაღლესი საბჭოს პრეზიდიუმის საპატიო სიგელით.

## ძირითადი შედეგები 
## ლიტერატურა 
* ენციკლოპედია „თბილისი“, გვ. 383, თბ., 2002;
* *ელგუჯა ბერიშვილი*, ქართული სპორტის ოქროს წიგნი, გვ. 247, თბ.: პალიტრა L, 2013.

## რესურსები ინტერნეტში 
* ნოდარ გვახარია — ქართული სპორტი 
* ნოდარ გვახარია — მემატიანე

## სქოლიო
კატეგორია:დაბადებული 3 თებერვალი
კატეგორია:დაბადებული 1932
კატეგორია:გარდაცვლილი 14 ნოემბერი
კატეგორია:გარდაცვლილი 1996
კატეგორია:ქართველი წყალბურთელები
კატეგორია:საბჭოთა კავშირის სპორტის დამსახურებული ოსტატები
კატეგორია:ქართველი ოლიმპიური პრიზიორები
კატეგორია:თბილისში დაბადებულები
ნ
პოტენციომეტრი

**პოტენციომეტრი** — სრიალა ან მბრუნავი თავის მქონე, სამი ტერმინალისგან შემდგარი რეზისტორი, რომლის საშუალებითაც ძაბვის დარეგულირებაა შესაძლებელი. თუ მხოლოდ ორ ტერმინალს გამოვიყენებთ, მაშინ მივიღებთ ცვლად რეზისტორს, რეოსტატს.

პოტენციომეტრი არსებითად ძაბვის გამნაწილებელია, რომელიც გამოიყენება  ელექტრული პოტენციალის (ძაბვა) გასაზომად; ისინი ძირითადად გამოიყენება ელექტრო მოწყობილობებში, მაგალითად ხმის დამრეგულირებლად აუდიო ხელსაწყოებში. პოტენციომეტრები ნაკლებად გამოიყენება დიდი სიმძლავრის (1 ვატზე მეტი) დენის ძალის დამარეგულირებლად.

## რესურსები ინტერნეტში
* .PDF edition of Carl David Todd (ed), "The Potentiometer Handbook",McGraw Hill, New York 1975 
* Beginners' Guide to Potentiometers 
* Pictures of measuring potentiometers 
*Electrical calibration equipment including various measurement potentiometers
*The Secret Life of Pots - Dissecting and repairing potentiometers
*Making a rheostat 
*Potentiometer calculations as voltage divider - loaded and open circuit (unloaded)

## სქოლიო
კატეგორია:საზომი ხელსაწყოები
კატეგორია:ელექტროობა
თემურ აფაქიძე

**თემურ აფაქიძე** (დ. 4 მარტი, 1954, თბილისი, — გ. 17 ივლისი, 2001, ფსკოვი) — რუსეთის სამხედრო-საზღვაო ავიაციის მფრინავი, გენერალ-მაიორი, რუსეთის ფედერაციის გმირი (1995). 

თემურ აფაქიძის სახელთან არის დაკავშირებული რუსეთის სამხედრო-საზღვაო ფლოტში საგემბანო ავიაციის გამოჩენა. თემურ აფაქიძე იყო პირველი ავიატორებს შორის, რომლებმაც 1991 წელს შეძლო სუ-27კ (იგივე სუ-33) ავიაგამანადგურებლის ავიამზიდ „ადმირალ კუზნეცოვზე” დასმა. პირველმა აითვისა გემბანზე თვითმფრინავის დასმა პოლარული წრის იქით, ღამით და რთულ მეტეოროლოგიურ პირობებში. 47 წლის „ცის რაინდი“ ტრაგიკულად დაიღუპა 2001 წლის 17 ივლისს ფსკოვში, რუსეთს საზღვაო ავიაციის 85 წლისთავისადმი მიძღვნილ საჰაერო პარადის დროს. მფრინავმა ბოლომდე შეასრულა თავისი ადამიანური მოვალეობა - ყველაფერი იღონა იმისთვის, რომ დასაღუპად განწირული თვითმფრინავი აეცილებინა დასახლებული პუნქტისათვის, თვითონ კი კატაპულტირება ვეღარ მოასწრო.

## ლიტერატურა
*
* დოლიძე ლ., გენერლები საქართველოდან, თბ., 2003, გვ., 693

კატეგორია:გარდაცვლილი 17 ივლისი
კატეგორია:გარდაცვლილი 2001
კატეგორია:ქართველი მფრინავები
კატეგორია:დაბადებული 4 მარტი
კატეგორია:დაბადებული 1954
კატეგორია:რუსეთის გენერლები
კატეგორია:ქართველი გენერლები